ddrg/super_eurlex huggingface dataset:
LV Eiropas Savienības Oficiālais Vēstnesis L 51/8

PADOMES UN KOMISIJAS LĒMUMS

(2009. gada 16. februāris)

par to, lai noslēgtu Protokolu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Horvātijas Republiku, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai

(2009/153/EK, Euratom)

EIROPAS SAVIENĪBAS PADOME

UN EIROPAS KOPIENU KOMISIJA,

ņemot vērā Eiropas Kopienas dibināšanas līgumu un jo īpaši tā 310. pantu saistībā ar tā 300. panta 2. punkta pirmās daļas otro teikumu un 300. panta 3. punkta otro daļu,

ņemot vērā Eiropas Atomenerģijas kopienas dibināšanas līgumu un jo īpaši tā 101. panta otro daļu,

ņemot vērā Bulgārijas un Rumānijas Pievienošanās aktu un jo īpaši tā 6. panta 2. punktu,

ņemot vērā Komisijas priekšlikumu,

ņemot vērā Eiropas Parlamenta piekrišanu (1),

ņemot vērā Padomes apstiprinājumu saskaņā ar Eiropas Atomenerģijas kopienas dibināšanas līguma 101. pantu,

tā kā:

(1) Protokols Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Horvātijas Republiku, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai, saskaņā ar Padomes Lēmumu 2008/800/EK (2) Kopienas vārdā ir parakstīts 2008. gada 15. jūlijā.

(2) Šis protokols būtu jānoslēdz,

IR NOLĒMUŠAS ŠĀDI.

1. pants

Ar šo Eiropas Kopienas, Eiropas Atomenerģijas kopienas un dalībvalstu vārdā ir apstiprināts Protokols Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Horvātijas Republiku, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai.

2. pants

Padomes priekšsēdētājs Eiropas Kopienas un tās dalībvalstu vārdā iesniedz protokola 12. panta 2. punktā paredzētos apstiprināšanas instrumentus. Komisijas priekšsēdētājs vienlaikus iesniedz šos instrumentus Eiropas Atomenerģijas kopienas vārdā.

Briselē, 2009. gada 16. februārī Padomes vārdā — priekšsēdētājs O. LIŠKA Komisijas vārdā — priekšsēdētājs José MANUEL BARROSO

(1) Piekrišana sniegta 2008. gada 16. decembrī (Oficiālajā Vēstnesī vēl nav publicēta).

(2) OV L 286, 29.10.2008., 45. lpp.
(7)

Shēmas mērķis ir attīstīt kombinēto transportu, lai novirzītu kravu pārvadājumus no autotransporta uz citiem transporta veidiem. Shēma sastāv no vairākām apakšprogrammām: a) 1. apakšprogramma – atbalsts kombinētā transporta termināļu būvei un ekspluatācijā esošo termināļu paplašināšanai un modernizācijai; b) 2. apakšprogramma – atbalsts kombinētā transporta iekārtu iegādei – investīciju dotācijas; c) 3. apakšprogramma – atbalsts jaunu kombinētā transporta maršrutu uzsākšanai.
(3)

Komisijas 2006. gada 21. jūnija Regulas (EK) Nr. 885/2006, ar ko nosaka sīki izstrādātus noteikumus par to, kā piemērot Padomes Regulu (EK) Nr. 1290/2005 attiecībā uz maksājumu aģentūru un citu struktūru akreditāciju un ELGF un ELFLA grāmatojumu noskaidrošanu (3), 10. panta 2. punkta pirmajā daļā ir noteikts, ka summu, kas saskaņā ar minētās regulas 10. panta 1. punkta pirmajā daļā minēto grāmatojumu noskaidrošanas lēmumu ir atgūstama no katras dalībvalsts vai izmaksājama katrai dalībvalstij, nosaka, atskaitot attiecīgajā finanšu gadā, t. i., 2007. gadā, veiktos avansa maksājumus no attiecīgajā finanšu gadā atzītajiem izdevumiem saskaņā ar 1. punktu. Šīs summas jāatvelk no avansa maksājumiem vai jāpieskaita tiem, grāmatojot pret izdevumiem otrajā mēnesī pēc tā mēneša, kurā ir pieņemts grāmatojumu noskaidrošanas lēmums.
1)

kopējās nostājas 1. pantu aizstāj ar šādu pantu: “1. pants 1. Dalībvalstu valstspiederīgajiem vai no dalībvalstu teritorijas, vai izmantojot kuģus ar to karogu, vai to gaisa kuģus, ir aizliegts Gvinejas Republikai pārdot, piegādāt, nodot vai uz to eksportēt ieročus un ar tiem saistītus visdažādākos materiālus, tostarp ieročus un munīciju, militārus transportlīdzekļus un ekipējumu, pusmilitāru ekipējumu un visa iepriekšminētā rezerves daļas, kā arī ekipējumu, ko varētu izmantot iekšējām represijām, neatkarīgi no tā, vai to izcelsme ir dalībvalstu teritorijā, vai ārpus tās. 2. Ir aizliegts: a) tieši vai netieši jebkurai fiziskai vai juridiskai personai, vienībai vai struktūrai Gvinejas Republikā vai izmantošanai Gvinejas Republikā sniegt tehnisku palīdzību, starpnieka pakalpojumus vai citus pakalpojumus, kas saistīti ar 1. punktā minētajiem priekšmetiem vai ar šādu priekšmetu piegādi, ražošanu, tehnisko apkopi vai izmantošanu; b) tieši vai netieši jebkurai fiziskai vai juridiskai personai, vienībai vai struktūrai Gvinejas Republikā vai izmantošanai Gvinejas Republikā piešķirt finansējumu vai finanšu palīdzību saistībā ar 1. punktā minētajiem priekšmetiem, tostarp, jo īpaši, piešķīrumus, aizdevumus un eksporta kredītu apdrošināšanu jebkādai šādu priekšmetu pārdošanai, piegādei, nodošanai vai eksportēšanai vai ar tiem saistītai tehniskai palīdzībai, starpnieka pakalpojumiem vai citiem pakalpojumiem; c) apzināti un tīši piedalīties darbībās, kuru mērķis vai sekas ir apiet a) un b) apakšpunktā minētos aizliegumus.”;
2.

Lēmuma III pielikumu aizstāj ar šādu pielikumu. “III PIELIKUMS VESELĪBAS SERTIFIKĀTU PARAUGI FOTORŪPNIECĪBAI IZMANTOJAMĀ TEHNISKĀ ŽELATĪNA IMPORTAM NO TREŠĀM VALSTĪM Piezīmes a) Veterināros sertifikātus fotorūpniecībai izmantojamā tehniskā želatīna importam izdod eksportētājvalsts, pamatojoties uz paraugu šajā III pielikumā. Tajos jābūt iekļautiem visām trešām valstīm prasītajiem apliecinājumiem un attiecīgi papildu garantijām, kas nepieciešamas eksportētājai trešai valstij vai tās daļai. b) Katra sertifikāta oriģināls sastāv no vienas lapas abām pusēm, vai, ja ir prasīts vairāk teksta, tas ir tādā formātā, ka visas vajadzīgās lapas ir daļa no vienota veseluma un nedalāmas. c) Sertifikātu aizpilda vismaz vienā no tās ES dalībvalsts oficiālajām valodām, kuras ES robežkontroles punktā veic pārbaudi, un vismaz vienā no galamērķa ES dalībvalsts oficiālajām valodām. Tomēr vajadzības gadījumā šīs dalībvalstis drīkst izmantot citas valodas, pievienojot oficiālu tulkojumu. d) Ja sūtījuma posteņu identifikācijas apsvērumu dēļ sertifikātam ir pievienotas papildu lapas, tad tādas lapas arī uzskata par sertifikāta oriģināla daļu, sertificētājam – oficiālajam veterinārārstam – uzliekot savu parakstu un zīmogu uz katras lapas. e) Ja sertifikāts, ieskaitot d) piezīmē minētās papildu tabulas, sastāv no vairāk nekā vienas lapas, katrai lapai tās apakšējā daļā jābūt numurētai – (lapas numurs) no (kopējais lapu skaits) – un lapas augšpusē jābūt sertifikāta koda numuram, ko piešķīrusi kompetentā iestāde. f) Sertifikāta oriģināls jāaizpilda un jāparaksta valsts pilnvarotam veterinārārstam. To darot, eksportētājvalsts kompetentās iestādes nodrošina, lai tiktu ievēroti sertifikācijas principi, kas līdzvērtīgi Padomes Direktīvā 96/93/EK noteiktajiem. g) Paraksta krāsa atšķiras no drukas krāsas. Tāds pats noteikums attiecas uz zīmogiem, ja vien tie nav reljefi vai ar ūdenszīmi. h) Sertifikāta oriģinālam ir jābūt kopā ar sūtījumu no ES robežkontroles punkta līdz galamērķa fotorūpniecības uzņēmumam.
(2)

Saskaņā ar Latvijas Centrālās statistikas pārvaldes sniegtajiem datiem 97,6 % no visām lauku saimniecībām ir mazākas par 15,9 hektāriem. Tātad lielākā daļa Latvijas lauku saimniecību ir daļēji naturālas lauku saimniecības. Latvijas lauku saimniecību nelabvēlīgā platības struktūra, tas, ka no visām dalībvalstīm Latvija saņem viszemākos tiešos maksājumus atbilstīgi tās 2003. gada Pievienošanās aktā paredzētajam pakāpeniskas ieviešanas mehānismam, un mazajai peļņai nesamērīgi lielais lauksaimniecībā ieguldītais darbs izskaidro zemos ienākumus no lauksaimniecības, kas 2009. gadā samazinājās vēl vairāk.
1.

Direktīvas XI pielikumu groza šādi: a) pielikuma A daļā ierakstu par Franciju aizstāj ar šādu ierakstu: “FR Francija Agence française de sécurité sanitaire des aliments (AFSSA), Laboratoire d’études et de recherches en pathologie animale et zoonoses, Maisons-Alfort Francija” b) pielikuma A daļā ierakstu par Nīderlandi aizstāj ar šādu ierakstu: “NL Nīderlande Centraal Veterinair Instituut, Lelystad (CVI-Lelystad) Nīderlande” c) pielikuma B daļā dzēš šo ierakstu par Franciju: “FR Francija Merial, S.A.S., Laboratoire IFFA, Lyon” d) pielikuma B daļā ierakstu par Nīderlandi aizstāj ar šādu ierakstu: “NL Nīderlande Lelystad Biologicals BV, Lelystad Nīderlande”
(1)

Direktīva 96/23/EK nosaka pasākumus tās I pielikumā minēto vielu un atlieku grupu kontrolei. Saskaņā ar Direktīvu 96/23/EK to trešo valstu, no kurām dalībvalstīm ir atļauts importēt dzīvniekus un dzīvnieku izcelsmes pamatproduktus, uz kuriem attiecas minētā direktīva, iekļaušana un paturēšana sarakstos ir atkarīga no tā, vai attiecīgā trešā valsts ir iesniegusi plānu, kurā noteikusi garantijas, ko šī valsts piedāvā attiecībā uz minētajā pielikumā norādīto atlieku un vielu grupu uzraudzību. Minētie plāni ir jāatjaunina pēc Komisijas pieprasījuma, sevišķi tad, ja tas nepieciešams noteiktu pārbaužu rezultātā.
TO APLIECINOT, pilnvarotie ir parakstījuši šo nolīgumu.

Strasbūrā, divos oriģināleksemplāros, 2009. gada 7. jūlijā, angļu, bulgāru, čehu, dāņu, franču, grieķu, holandiešu, igauņu, itāļu, latviešu, lietuviešu, maltiešu, poļu, portugāļu, rumāņu, slovāku, slovēņu, somu, spāņu, ungāru, vācu, zviedru un azerbaidžāņu valodā.

For the European Community

За правителството на Република Азербайджан

Por el Gobierno de la República de Azerbaiyán

Za vládu Ázerbájdžánskou republiky

For Republikken Aserbajdsjans regering

Für die Regierung der Republik Aserbaidschan

Aserbaidžaani Vabariigi valitsuse nimel

Για την Κυβέρνηση της Δημοκρατίας του Αζερμπαϊτζάν

For the Government of the Republic of Azerbaijan

Pour le gouvernement de la République d'Azerbaïdjan

Per il governo della Repubblica dell'Azerbaigian

Azerbaidžānas Republikas valdības vārdā

Azerbaidžano Vyriausybės Respublikos vardu

Az Azerbajdzsáni Köztársaság Kormánya részéről

Għall-Gvern tar-Repubblika tal-Ażerbajġan

Voor de regering van de Republiek Azerbeidzjan

W imieniu Rządu Republiki Azerbejdżańskiej

Pelo Governo da República do Azerbaijão

Pentru Guvernul Republicii Azerbaidjan

Za vládu Azerbajdžanskej republiky

Za vlado Azerbajdžanske republike

Azerbaidžanin tasavallan hallituksen puolesta

För Republiken Azerbajdzjans regering
(2)

Saraksti ar dalībvalstīm un to reģioniem, kuri pasludināti par brīviem no govju tuberkulozes, ir iekļauti Komisijas 2003. gada 23. jūnija Lēmumā 2003/467/EK, ar ko nosaka no tuberkulozes, brucelozes un govju enzootiskās leikozes oficiāli brīvu statusu dažām dalībvalstīm un dalībvalstu reģioniem attiecībā uz liellopu ganāmpulkiem (2).
(35)

Ņemot vērā minēto, ir jāatceļ Lēmums 2007/424/EK, ar ko pieņēma uzņēmuma Sun Sweet Co., Ltd un Malee Sampran Public Co., Ltd saistības. Līdz ar to attiecīgā ražojuma importam no minētajiem uzņēmumiem ir jāpiemēro galīgais antidempinga maksājums, kas noteikts Regulas (EK) Nr. 682/2007 1. panta 2. punktā,
(7)

Saskaņā ar 2009. gada aprīļa Polijas iestāžu paziņojumu par pārmērīga budžeta deficītu, ko pēc tam apstiprināja Eurostat, vispārējās valdības deficīts Polijā sasniedza 3,9 % no IKP 2008. gadā, tādējādi pārsniedzot atsauces vērtību – 3 % no IKP. Deficīts nav bijis tuvu atsauces vērtībai 3 % no IKP, un nevar uzskatīt, ka atsauces vērtība ir pārsniegta izņēmuma kārtā Līgumā un Stabilitātes un izaugsmes paktā paredzētajā nozīmē. Tas jo īpaši nav negaidītu norišu rezultāts Līguma un Stabilitātes un izaugsmes pakta izpratnē. Lai gan 2008. gada pēdējā ceturksnī izaugsme palēninājās līdz 3,3 %, gadā un tādējādi ietekmēja ieņēmumu iekasēšanu gada pēdējā ceturksnī un vēl vairāk pasliktināja par prognozēto sliktāko budžeta rezultātu, kopumā IKP pieaugums 2008. gadā bija diezgan stabils – 4,9 %. Tiek lēsts, ka IKP potenciālā izaugsme ir aptuveni 4 ½ % un ražošanas apjoma starpība sasniegusi 3 ½ % no potenciālā IKP, kas liecina par labvēlīgiem cikliskiem apstākļiem. Turklāt nevar uzskatīt, ka atsauces vērtība ir pārsniegta tikai uz laiku. Saskaņā ar Komisijas dienestu 2009. gada pavasara prognozi gaidāms, ka vispārējās valdības deficīts 2009. gadā būs 6,6 % no IKP un, ja politika netiks mainīta, 2010. gadā būs 7,3 %, savukārt IKP samazināsies par 1,4 % 2009. gadā un palielināsies par 0,8 % 2010. gadā. Saskaņā ar Polijas iestāžu informāciju 2009. gadā budžeta deficīts palielināsies, un 2009. gada 22. jūnijā tās paziņoja arī to, ka valdības deficīts var būtiski pārsniegt 4,6 % no IKP, proti, aprēķinu, kas plānots 2009. gada pavasara paziņojumā par pārmērīgu budžeta deficītu (4). Tādējādi līgumā paredzētais deficīta kritērijs nav izpildīts.
e)

Nedrīkst izmantot krāsvielas, kas atbilst kancerogēno, mutagēno, reproduktīvajai sistēmai toksisko videi bīstamo vielu klasifikācijas kritērijiem ar šādiem R apzīmējumiem: R40, R45, R49, R50, R51, R52, R53, R60, R61, R62, R63 vai R68 (vai jebkuru to kombināciju). (Klasifikācijas noteikumi saskaņā ar Padomes Direktīvu 67/548/EEK (3) vai Eiropas Parlamenta un Padomes Direktīvu 1999/45/EK (4)). Alternatīvi klasifikācijai var izmantot Eiropas Parlamenta un Padomes Regulu (EK) Nr. 1272/2008 (5). Šādā gadījumā izejvielām nedrīkst pievienot tādas vielas vai preparātus, kam ir piešķirti vai izmantošanas laikā var tikt piešķirti bīstamības apzīmējumi (vai to kombinācijas) H351, H350, H350i, H400, H410, H411, H412, H413, H360F, H360D, H361f, H361d H360FD, H361fd, H360Fd, H360Df, H341. Vērtēšana un verifikācija. Pieteikuma iesniedzējs iesniedz deklarāciju par to, ka šādas krāsvielas nav izmantotas.
(4)

Pēc tam, kad no amata atkāpās viens no Civildienesta tiesas tiesnešiem, 2009. gada 6. martā tika publicēts publisks aicinājums pieteikties uz Civildienesta tiesas tiesneša amata vakanci laikposmam no 2009. gada 1. septembra līdz 2015. gada 31. augustam (4).
(7)

Saskaņā ar stabilitātes programmas atjauninājumu kopējais valsts deficīts Īrijā sasniedza 6,3 % no IKP 2008. gadā, tādējādi pārsniedzot atsauces vērtību 3 % no IKP. Deficīts nebija tuvu atsauces vērtībai 3 % no IKP, tomēr var uzskatīt, ka atsauces vērtība ir pārsniegta izņēmuma kārtā. Tas jo īpaši ir smaga ekonomikas krituma rezultāts Līguma un Stabilitātes un izaugsmes pakta izpratnē. Komisijas dienestu 2009. gada janvāra starpposma prognozē lēsts, ka Īrijas reālā IKP pieaugums 2008. gadā ir bijis izteikti negatīvs (– 2,0 %, t. i., nedaudz sliktāk, nekā bija prognozējušas Īrijas iestādes (– 1,4 %) stabilitātes programmas atjauninājuma 2009. gada janvāra papildinājumā).
iii)

gaisa pārvadātājs – tieši vai sakarā ar lielākās daļas īpašumtiesībām – pieder un to faktiski kontrolē dalībvalstis un/vai to valstspiederīgie, un/vai citas III pielikumā uzskaitītās valstis un/vai to valstspiederīgie.
LV Eiropas Savienības Oficiālais Vēstnesis L 72/21

EIROPAS CENTRĀLĀS BANKAS LĒMUMS

(2009. gada 6. marts)

par atbrīvojumiem, ko var piešķirt saskaņā ar Regulu (EK) Nr. 958/2007 par ieguldījumu fondu aktīvu un pasīvu statistiku (ECB/2007/8)

(ECB/2009/4)

(2009/245/EK)

EIROPAS CENTRĀLĀS BANKAS PADOME,

Ņemot vērā Eiropas Centrālās bankas 2007. gada 27. jūlija Regulu (EK) Nr. 958/2007 par ieguldījumu fondu aktīvu un pasīvu statistiku (ECB/2007/8) (1) un jo īpaši tās 3. panta 2. punktu,

Tā kā Regulas (EK) Nr. 958/2007 (ECB/2007/8) 3. panta 2. punkts paredz, ka atbrīvojumus no statistikas ziņošanas prasības var piešķirt ieguldījumu fondiem (IF), uz kuriem attiecas nacionālie grāmatvedības noteikumi, kas to aktīvus ļauj novērtēt retāk kā reizi ceturksnī. Tas turklāt paredz, ka tās IF kategorijas, kuriem nacionālās centrālās bankas (NCB) var piešķirt atbrīvojumus, jānosaka ECB Padomei,

IR PIEŅĒMUSI ŠĀDU LĒMUMU.

1. pants

Atbrīvojumi

IF kategorijas, kurām NCB var piešķirt atbrīvojumus saskaņā ar Regulas (EK) Nr. 958/2007 (ECB/2007/8) 3. panta 2. punktu, ir izklāstītas šā lēmuma pielikumā. ECB Padome pārskata šīs kategorijas vismaz reizi trijos gados.

2. pants

Nobeiguma noteikums

Šis lēmums ir adresēts to dalībvalstu NCB, kuras ir ieviesušas euro.

Frankfurtē pie Mainas, 2009. gada 6. martā ECB prezidents Jean-Claude TRICHET

(1) OV L 211, 11.8.2007., 8. lpp.
(6)

No otras puses, ir vajadzīgs Kopienas nozīmes teritoriju otrā saraksta atjauninājums Atlantijas bioģeogrāfiskajam reģionam, lai atspoguļotu to informāciju par pārmaiņām teritorijā, kuru dalībvalstis iesniegušas pēc sākotnējā un pirmā Kopienas saraksta pieņemšanas. No šāda viedokļa Kopienas nozīmes teritoriju otrais atjauninātais saraksts Atlantijas bioģeogrāfiskajam reģionam ir Kopienas nozīmes teritoriju saraksta konsolidēta versija minētajam reģionam. Tomēr jāuzsver, ka pienākumi, kas izriet no Direktīvas 92/43/EEK 4. panta 4. punkta un 6. panta 1. punkta, piemērojami pēc iespējas drīzāk un sešu gadu laikā no dienas, kad pieņemts Kopienas nozīmes teritoriju sākotnējais vai pirmais atjauninātais saraksts Atlantijas bioģeogrāfiskajam reģionam, atkarībā no tā, kurā Kopienas nozīmes teritoriju sarakstā minētā teritorija kā tāda tika iekļauta pirmo reizi.
(3)

Malta 2007. gada 12. septembrī iesniedza pieteikumu Fonda līdzekļu izmantošanai saistībā ar darbinieku (jo īpaši to darbinieku, kurus no darba atlaida uzņēmums VF (Malta) Ltd un uzņēmums Bortex Clothing Ind Co Ltd) skaita samazināšanu tekstilrūpniecības nozarē. Pieteikums atbilst Regulas (EK) Nr. 1927/2006 10. pantā minētajām prasībām par finansiālā ieguldījuma noteikšanu.
(7)

Pamatojoties uz EFSA atzinumu, pārtikai, pārtikas sastāvdaļām un barībai, kas satur sojas pupas MON89788, sastāv vai ir ražoti no tām, nav vajadzīgas īpašas marķēšanas prasības, izņemot tās, kas noteiktas Regulas (EK) Nr. 1829/2003 13. panta 1. punktā un 25. panta 2. punktā. Tomēr, lai nodrošinātu to, ka produkti tiek izmantoti tikai atļaujā noteiktajos veidos saskaņā ar šo lēmumu, marķējot barību, kas satur ĢMO vai sastāv no tiem, un citus produktus, kas nav pārtika un barība un kas satur ĢMO vai sastāv no tiem, un kam ir pieprasīta atļauja, ir skaidri jānorāda, ka minētos produktus nedrīkst izmantot audzēšanai.
(5)

Komiteja, pārbaudot minēto darbīgo vielu un ņemot vērā dalībvalstu apsvērumus, secināja, ka ir skaidras norādes par to, ka ir paredzams, ka šī viela var kaitīgi ietekmēt cilvēku veselību un it īpaši operatorus un darba ņēmējus, jo iedarbība ir lielāka nekā 100 % no pieļaujamā iedarbības līmeņa uz operatoru.
(28)

Lai īstenotu šo principu, Beļģija atdalīja pasākumus, ko VCG būtu veicis jebkurā gadījumā, jo tie ir nepieciešami jaunās platformas izmantošanai, un pasākumus, kas attiecas uz mērķiem, “kurus nav iespējams sasniegt ar tirgus spēkiem vien” (12), jo šie pasākumi pārsniedz vajadzības un VCG gūtais labums no šiem pasākumiem nav pietiekams, lai līdzsvarotu radušās izmaksas. Komisija analizēja Beļģijas sniegtos paskaidrojumus, kuru kopsavilkums izklāstīts šā lēmuma 15.–19. apsvērumā. Īsumā Beļģija apstiprina, ka lieli attiecināmie izdevumi, kas saistīti ar programmas 1. un 3. moduli, netiktu veikti, ja netiktu piešķirts atbalsts. Komisija piekrīt, ka 1. modulis acīmredzami nav saistīts ar jauno platformu. Tas nav nepieciešams, lai varētu izmantot platformu. Tā kā šie mācību pasākumiem ir drīzāk vispārējs raksturs un pastāv faktoru kopums, kas VCG atturētu no to veikšanas, Komisija uzskata, ka ir ļoti iespējams, ka 1. modulis netiktu organizēts, ja netiktu piešķirts atbalsts. Attiecībā uz 3. moduli Beļģija ir izslēgusi mācību izdevumus, kas, pamatojoties uz pagātnē konstatēto saistībā ar līdzīgiem ieguldījumiem, ir nepieciešami, lai izmantotu jauno platformu, un attiecināmos izdevumus ir noteikusi tikai mācību pasākumiem, kas pārsniedz vajadzīgo.
(11)

Saskaņā ar 4. pantu Protokolā par konverģences kritērijiem atbilstīgi Līguma 121. pantam procentu likmju konverģences kritērijs, kas minēts Līguma 121. panta 1. punkta ceturtajā ievilkumā, nozīmē to, ka vienu gadu līdz pārbaudes brīdim dalībvalstī ir bijusi vidējā nominālā ilgtermiņa procentu likme, kas neatšķiras vairāk par diviem procentu punktiem no, lielākais, trīs dalībvalstīm ar labākajiem rādītājiem cenu stabilitātes ziņā. Lai izvērtētu procentu likmju konverģenci, salīdzināšanai tika izmantotas 10 gadu valdības standarta obligāciju procentu likmes. Lai izvērtētu atbilstību procentu likmju kritērijam, Komisijas un ECB ziņojumos izmantoja atsauces vērtību, ko aprēķināja kā vidējo aritmētisko no nominālajām ilgtermiņa procentu likmēm trijās dalībvalstīs, kur cenu stabilitāte ir vislielākā, rezultātam pievienojot divus procentu punktus. Attiecīgi atsauces vērtība viena gada laikposmā līdz 2008. gada martam bija 6,5 %.
(15)

Lai samazinātu nemainīgās izmaksas un uzkrātu kapitālu pārstrukturēšanai, Techmatrans plāno pārdot liekos īpašumus: nekustamo īpašumu 2007. gadā, liekos krājumus (vecākus par gadu), vecas mašīnas un automašīnas pārstrukturēšanas laikā, kad tiks nopirktas jaunas. Nekustamā īpašuma vērtība pēc neatkarīga eksperta vērtējuma ir no PLN 1,8 miljoniem līdz PLN 3,1 miljonam atkarībā no novērtēšanas metodes. Tādēļ uzņēmums pieņēma, ka plānotie ieņēmumi no nekustama īpašuma pārdošanas sasniegs PLN 2 miljonus. Attiecībā uz krājumu pārdošanu tiek pieņemts, ka ieņēmumi sasniegs 25 % no uzskaites vērtības, t. i., sasniegs PLN 100 000. Plānotie ieņēmumi no automašīnu un mašīnu pārdošanas būs PLN 100 000.
(18)

Kompetentās iestādes apgalvoja, ka, ņemot vērā to, ka trūkst vairākveidu transporta struktūras, Trento province ir paredzējusi rindas kārtībā un, kamēr būs izbeidzies attiecīgais budžets, finansēt visas uzņēmējdarbības iniciatīvas, kuru mērķis ir iegādāties zemās grīdas dzelzceļa vagonus. Tomēr, ja budžets izrādītos nepietiekams, tā patur tiesības publicēt publisku uzaicinājumu pieteikties uz atbalstu, dodot priekšroku tām darbībām, kuras ietver visvairāk pārkraušanas darbības no autotransporta uz dzelzceļa transportu vagonos, kas dodas ceļā no pārkraušanas vietām, kas atrodas provincē.
(1)

Padome 2006. gada 24. janvārī pieņēma Lēmumu 2006/116/EK, ar ko laikposmam no 2006. gada 26. janvāra līdz 2010. gada 25. janvārim ieceļ amatā Reģionu komitejas locekļus un to aizstājējus (1). Padome 2007. gada 1. janvārī pieņēma Lēmumu 2007/6/EK, ar ko ieceļ Reģionu komitejas locekļus un locekļu aizstājējus no Bulgārijas un Rumānijas (2).
(1)

Regulā (EK) Nr. 999/2001 paredzēti noteikumi dzīvnieku transmisīvo sūkļveida encefalopātiju (TSE) profilaksei, kontrolei un apkarošanai. Tā attiecas uz dzīvu dzīvnieku un dzīvnieku izcelsmes produktu ražošanu un laišanu tirgū. Tādēļ dalībvalstu vai trešo valstu vai to reģionu (“valstis vai reģioni”) govju sūkļveida encefalopātiju (GSE) statusu nosaka, iedalot kādā no trim kategorijām atkarībā no GSE riska, konkrēti, ar nenozīmīgu GSE risku, ar kontrolētu GSE risku un ar nenoteiktu GSE risku.
(44)

Zviedrijas kabeļoperatora COM HEM iesniegtie apsvērumi ir līdzīgi citu operatoru viedoklim. COM HEM kopumā apšauba Amsterdamas pašvaldības ieguldījuma atbilstību tirgum. Savos secinājumos COM HEM argumentē, ka valsts finansējums platjoslas projektiem pilsētu teritorijās reti atbilst MEIP un tam ir spēcīga kropļojoša ietekme uz konkurenci. COM HEM arī aicina stingri ievērot MEIP un akcentē Amsterdamas gadījuma precedenta nozīmi attiecībā uz turpmākiem pašvaldību un citiem valsts sektora ieguldījumiem.
—

ar atbalstu jāīsteno sīki izstrādāts projekts – iepriekš nosakot ietekmi uz vidi –, kas attiecas uz jaunu maršrutu vai uz pakalpojumu uzlabošanu kādā no jau pastāvošajiem maršrutiem un kas vajadzības gadījumā iesaista vairākus kuģu īpašniekus, turklāt uz vienu un to pašu maršrutu nedrīkst attiekties vairāk nekā viens finansēts projekts un šo projektu nedrīkst īstenot no jauna, pagarināt vai atkārtot,